Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7393. Il-EUR-Lex hu l-aċċess fuq l-internet għal-liġi Ewropea. Il-Kunsill tal-Unjoni Ewropea ddeċieda li l-persuni li jidhru fl-Annessi msemmijin hawn fuq għandhom jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni 2014/119/PESK u fir-Regolament (UE) Nru 208/2014 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna. Ir-raġunijiet għad-deżinjazzjoni ta' dawk il-persuni jidhru fl-entrati rilevanti f'dawk l-Annessi. Qiegħda tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness II għar-Regolament (UE) Nru 208/2014, sabiex tinkiseb awtorizzazzjoni biex fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 4 tar-Regolament). Il-persuni kkonċernati jistgħu jippreżentaw talba lill-Kunsill, flimkien ma' dokumentazzjoni ta' sostenn, biex id-deċiżjoni li huma jiġu inklużi fil-lista msemmija hawn fuq tiġi kkunsidrata mill-ġdid, qabel l-1 ta' Diċembru 2015 fl-indirizz li ġej: Qed tinġibed ukoll l-attenzjoni tal-persuni kkonċernati għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stipulati fl-Artikolu 275(2) u l-Artikolu 263(4) u (6), tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi skont ir-Regolament (UE) Nru 208/2014, kif implimentat bir-Regolament ta' Implimentazzjoni (UE) 2015/357. L-attivitajiet kummerċjali tal-impriżi kkonċernati huma: Talanx AG tappartjeni lil HDI Group, li huwa attiv fin-negozju tal-assigurazzjoni fuq livell globali. Mota Engil hija attiva fl-inġinerija u l-kostruzzjoni, l-ambjent u s-servizzi, it-tħaffir, l-operazzjonijiet tal-port u fis-setturi tal-ġestjoni tal-iskart. Indaqua hija attiva fil-forniment ta' servizzi bl-imnut tal-provvista tal-ilma, inkluża l-provvista ta' ilma għall-konsum tal-bniedem u l-industrija u t-trattament tal-ilma mormi. Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7503 — Talanx/Mota Engil/Indaqua, f'dan l-indirizz: L-attivitajiet tan-negozju tal-impriżi kkonċernati huma: TeliaSonera hija attiva fid-Danimarka bħala operatur ta' netwerk tal-mowbajls li joffri servizzi tat-telekomunikazzjoni tal-mowbajls, inklużi servizzi tal-mowbajl bl-imnut lil klijenti finali, servizzi ta' aċċess bl-ingrossa u servizzi tar-roaming internazzjonali. TeliaSonera tipprovdi wkoll fid-Danimarka servizzi tat-telekomunikazzjoni fissa, servizzi ta' l-internet broadband u servizzi tat-televiżjoni; Telenor hija attiva wkoll fid-Danimarka bħala operatur ta' netwerk tal-mowbajls li joffri servizzi tat-telekomunikazzjoni tal-mowbajls, inklużi servizzi tal-mobajl bl-imnut lil klijenti finali, servizzi ta' aċċess bl-ingrossa u servizzi tar-roaming internazzjonali. Telenor tipprovdi wkoll fid-Danimarka servizzi tat-telekomunikazzjoni fissa, servizzi tal-internet broadband u servizzi tat-televiżjoni; Il-JV se tipprovdi fid-Danimarka servizzi ta' telekomunikazzjonijiet fissi u bil-mowbajl, servizzi tal-internet broadband u, sa ċertu punt, servizzi tat-televiżjoni. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permez tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7419 — TeliaSonera / Telenor / JV, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7557 — Apax Partners / Azelis, fl-indirizz li ġej: L-attivitajiet kummerċjali tal-impriżi kkonċernati huma: Steinhoff hija attiva fl-Ewropa fil-bejgħ bl-imnut ta' għamara, oġġetti tad-dar, prodotti għat-tiżjin tad-dar, tagħmir tal-elettriku, prodotti elettroniċi tal-konsumatur, oġġetti do-it-yourself biex ittejjeb id-dar u kisi tal-art, kif ukoll fil-manifattura u l-bejgħ bl-ingrossa ta' għamara; Pepkor tmexxi grupp ta' katini ta' bejgħ bl-imnut. Fl-Ewropa, Pepkor hija attiva permezz ta' Pepco, bejjiegħ bl-imnut ta' ħwejjeġ u żraben, prodotti tad-dar u prodotti għat-tiżjin tad-dar, kif ukoll kożmetiċi u ħin għall-użu tal-mowbajls. Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7521 — Steinhoff International Holdings/Pepkor Holdings, f' dan l-indirizz: jiżdied il-limitu massimu tal-ħxuna tal-"Pancetta di Calabria" immaturata biex jittieħed kont, b'mod aktar preċiż, tal-ipproċessar karatteristiku tradizzjonali u tad-daqsijiet tal-qatgħat ta' laħam fl-oriġini. ġie previst li jiġi aġġornat it-test tal-ispeċifikazzjoni tal-produzzjoni fir-rigward tal-proċeduri li l-produtturi jridu jwettqu biex jipprovdu l-elementi marbuta mal-prova tal-oriġini, skont ir-Regolament (UE) Nru 1151/2012. tingħata indikazzjoni aktar ċara u distinta tar-rekwiżiti tar-razza, tal-età tat-tbiċċir u l-piż; fost it-tipi ġenetiċi aċċettati tiġi inkluża r-razza nattiva "Apulo-Calabrese" li hija kkaratterizzata mill-pil iswed. Ġie stabbilit ir-reġistru tal-popolazzjoni ta' din ir-razza abbażi tal-karatterizzazzjoni tal-popolazzjoni nattiva li minn dejjem ilha teżisti fir-reġjun tal-Puglia (Apulo) u fir-reġjun tal-Calabria. Fost it-tipi ġenetiċi aċċettati tiġi inkluża r-razza "Duroc" minħabba li hija komuni ħafna fiż-żona tal-oriġini tal-ħnieżer; Jiġu wkoll speċifikati r-razez li huma esklużi b'mod assolut minħabba li mhumiex kompatibbli mal-produzzjoni tal-ħanżir tqil adattat għall-produzzjoni tal-laħmijiet imnixxfa. għall-identifikazzjoni tal-ħnieżer tiġi introdotta l-possibbiltà li jinbidel l-isem tad-ditta fl-ispeċifikazzjoni attwali u minflok ikun hemm timbru stampat fuq il-koxox tal-ħnieżer bil-kodiċi ta' identifikazzjoni tal-impriża fejn ikun twieled il-ħanżir. jiġi speċifikat b'mod ċar ir-rekwiżit marbut mal-preżenza ta' proteini fl-għalf tal-annimal. jiġi ċċarat is-sinifikat ta' "ikel taħt forma likwida". jingħataw fid-dettall f'lista pożittiva l-addittivi aċċettati. L-użu tal-addittivi jippermetti li jiġi evitat li jiżdiedu l-proċessi mikrobiċi li jagħmlu ħsara lill-prodott, jikkontribwixxi għall-iżvilupp li jieħu ż-żmien tal-proċess ta' maturazzjoni, li huwa karatteristiku tal-prodott, u li l-karatteristiċi tal-"Pancetta di Calabria" ma jinbidlux minħabba fermentazzjoni mhux mixtieqa. jiżdied il-limitu massimu tal-ħxuna u tal-piż tal-panċetta friska biex jittieħed kont, b'mod aktar preċiż, tal-ipproċessar karatteristiku tradizzjonali. jiżdied il-limitu massimu tat-tmellieħ minn tmint ijiem sa erbatax-il jum biex jittieħed kont, b'mod aktar preċiż, tal-ipproċessar karatteristiku tradizzjonali. jiġi speċifikat li l-perjodu ta' 30 jum għall-maturazzjoni huwa valur minimu applikat fil-produzzjoni tradizzjonali. ġie introdott l-logo ta' identifikazzjoni tal-"Pancetta di Calabria" DPO ġiet prevista l-possibbiltà li l-prodott jinbiegħ ippakkjat f'vakwu jew f'arja protettiva, sħiħ, f'biċċiet jew imqatta' fin. Dawn il-possibilitajiet ma jinsabux fl-ispeċifikazzjoni attwali iżda huma meħtieġa biex jiġu rikonċiljati l-protezzjoni tal-karatteristiċi organolettiċi tal-prodott u l-kambjamenti fit-tipi differenti ta' xiri u konsum tal-prodott. Klassi 1.2. Prodotti tal-laħam (imsajra, immelħa, iffumigati, eċċ.) Il-"Pancetta di Calabria" tinkiseb mill-ipproċessar tal-laħam ta' taħt il-kustiljital-ġenb tal-ħnieżer. Il-panċetta friska bil-ġilda, ta' piż li jvarja minn tliet sa sitt kili, trid tinqata' f'forma rettangolari u jrid ikollha ħxuna ta' bejn tliet u sitt ċentimetri. Wara li tiġi ppreparata titqiegħed fil-melħ għal perjodu ta' bejn erba' u erbatax-il jum. Il-parti ta' fuq tista' titgħatta bit-trab tal-bżar u ingredjenti naturali oħra. Il-maturazzjoni ma tistax tkun inqas minn 30 jum. Il-"Pancetta di Calabria" fil-mument li titqiegħed fis-suq għandha forma rettangolari bi ħxuna li tvarja bejn tliet u ħames ċentimetri, b'dehra li tagħti fl-aħmar mal-qtugħ, bi strixxi rqaq li jalternaw bejn dgħejf u xaħam, u togħma tajba. Il-"Pancetta di Calabria" trid tinkiseb mill-ipproċessar tal-laħmijiet ta' ħnieżer imrobbijin fit-territorju tar-reġjun tal-Calabria. Fl-ipproċesar ma jistgħux jintużaw laħmijiet ta' ħnieżer selvaġġi u ħnieżer nisa. Ir-rekwiżiti ġenetiċi tal-ħnieżer iridu jikkorrispondu għall-karatteristiċi proprji tal-ħanżir tqil Taljan, li jinkiseb bl-użu ta' razez tradizzjonali ta' daqs kbir bħal: "Large White" u "Landrace Italiana" kif imtejba skont il-"Libro Genealogico Italiano" jew wild ta' ħnieżer selvaġġi ta' dawk ir-razez; Ħnieżer wild ta' ħnieżer selvaġġi tar-razza Duroc, kif imtejba skont il-"Libro Genealogico Italiano"; Ħnieżer wild ta' ħnieżer selvaġġi ta' razez oħra jew ta' ħnieżer ibridi sakemm jissejjħu ħnieżer selvaġġi - imwielda l-Italja jew barra mill-Italja - sakemm ikunu ġejjin minn programmi ta' selezzjoni jew inkroċju tar-razez li l-għanijiet tagħhom ma jkunux inkompatibbli ma' dawk tal-"Libro Genealogico Italiano", għall-produzzjoni tal-ħanżir tqil. Għall-kuntrarju, huma espressament esklużi: Ħnieżer li jkollhom kwalitajiet ġenetiċi mhux favorevoli, speċjalment dawk li huma suxxettibbli għall-istress (PSS); Bhejjem ta' razza pura ta' dawn li ġejjin: "Landrace Belga", "Hampshire", "Pietrain" u "Spot". Il-piż medju tal-lott ta' ħnieżer għat-tbiċċir ma għandux ikun inqas minn 140 kg. L-għalf tal-ħnieżer irid ikun għalf kompost li fih xgħir, fażola, qamħirrum, ġandar u ċiċri f'mhux inqas minn 50 % tal-kontenut. Fl-għalf mhux permess l-użu tal-kassava u l-patata u ta' prodotti li ġejjin minnhom li jistgħu jħallu fil-laħmijiet u fix-xaħam togħmiet u rwejjaħ mhux mixtieqa. Mhux permess l-ikel taħt forma likwida biex jinkiseb laħam iktar magħqud għas-simna. B'ikel taħt forma likwida wieħed jifhem l-użu ta' prodotti mill-ipproċessar tal-ħalib. Talinqas xahrejn qabel it-tbiċċir, l-għalf għandu jkun fih aktar proteini, b'kontenut ta' proteina ta' mhux anqas minn 12 %. Sakemm ikun jinsab fis-suq, l-oriġini tal-għalf trid tkun miż-żona ġeografika ta' produzzjoni. Il-fażijiet ta' produzzjoni tat-trobbija u tat-tbiċċir tal-ħnieżer iridu jsiru fit-territorju tar-reġjun tal-Calabria; il-fażi ta' selezzjoni tal-laħmijiet; il-fażi tal-mili, l-irbit, u l-maturazzjoni tal-prodott. It-tismija tad-Denominazzjoni Protetta tal-Oriġini "Pancetta di Calabria" trid isseħħ b'ittri ċari u li ma jitħassrux, trid tispikka fuq kull kitba oħra li tidher fuq it-tikketta jew kartonċina mehmuża mal-prodott jew xi indikazzjoni fuq l-ippakkjar tal-porzjonijiet tal-prodott, u trid tkun minnufih segwita bil-kliem "Denominazione d'Origine Protetta". Il-logo "Pancetta di Calabria DOP" li ġej irid jitwaħħal fuq it-tikketta. Il-produzzjoni tal-"Pancetta di Calabria" issir fiż-żona tradizzjonali ta' produzzjoni li hija magħmula mit-territorju tar-reġjun tal-Calabria. Iż-żona ġeografika ta' produzzjoni tinsab fin-Nofsinhar tal-Italja u hija kkaratterizzata minn klima sħuna mhux iż-żejjed bi ftit xita li tagħmel l-aktar fix-xitwa. It-territorju huwa magħmul l-aktar minn għoljiet u muntanji iżda minħabba li jinsab f'peniżola għandu aktar minn 800 km ta' kosta li tagħti fuq il-Baħar Tirren u l-Baħar Jonju. It-taħlita ta' baħar, għoljiet u muntanji ġġib kundizzjonijiet ta' klima speċifiċi fil-limiti taż-żona tal-Mediterran. Flimkien mal-kundizzjonijiet klimatiċi favorevoli hemm ukoll l-abbiltà tal-produtturi lokali – li ssaħħet tul iż-żmienijiet – li fil-produzzjoni tal-"Pancetta di Calabria" jwettqu proċessi speċifiċi bħall-għażla tal-qatgħat tal-laħam u t-tħejjija tiegħu għat-tmellieħ. Barra minn hekk, l-użu tal-ħwawar, fosthom it-trab tal-bżar aħmar, jifforma parti minn teknika tradizzjonali ta' produzzjoni. Il-"Pancetta di Calabria" huwa prodott tipiku tal-produzzjoni tal-laħam tal-Calabria. Il-"Pancetta di Calabria" tinħadem mil-laħam ta' taħt il-kustilji tal-ġenb tal-ħnieżer u tgħaddi minn proċess ikkumplikat ta' produzzjoni tal-qatgħa tal-laħam. Il-"Pancetta di Calabria" għandha forma karatteristika ta' rettangolu u l-wiċċ tagħha huwa mgħotti bil-ħwawar. Mal-qtugħ għandha dehra li tagħti fl-aħmar bi strixxi rqaq li jalternaw bejn dgħejf u xaħam u togħma tajba. Biex issir il-"Pancetta di Calabria" jinħtieġu kundizzjonijiet ambjentali u fatturi naturali u oħrajn li ġejjin mill-bniedem. Iż-żona kkonċernata mill-produzzjoni u l-ipproċessar tal-"Pancetta di Calabria" hija kkaratterizzata minn rabta mal-ambjent li huwa affettwat mill-klima tipika tan-Nofsinhar tal-Italja, bi ftit xita, ġeneralment ikkonċentrata fil-perjodu tax-xitwa, u tal-pożizzjoni ġeografika tat-territorji kkonċernati li jgawdu minn żiffa partikolari u differenzi fit-temperatura li jiffavorixxu ż-żamma tal-aqwa kundizzjonijiet fil-bini fejn issir il-maturazzjoni. Fil-preparazzjoni tal-"Pancetta di Calabria" hija importanti ħafna l-esperjenza tal-produtturi fl-għażla tal-qatgħat tal-laħam. Il-qatgħat li jintużaw ġejjin mill-parti ta' taħt tal-kustilji tal-ħnieżer li jiġu pproċessati bir-reqqa mill-produtturi. Qabel il-proċess tal-melħ il-qatgħa bil-ġilda b'kollox tiġi ttrimmjata bir-reqqa u maqtugħa b'mod li tieħu forma stirata ta' rettangolu. Barra minn hekk fl-ipproċessar tal-laħmijiet jinżammu l-essenzi aromatiċi naturali li jaffettwaw il-kwalitajiet organolettiċi tal-prodott. It-taħlita "materja prima - prodott - isem" għandha rabta fil-fond mal-evoluzzjoni soċjoekonomika taż-żona ġeografika llimitata, li minnha joħorġu tradizzjonijiet u użanzi lokali partikolari. B'mod partikolari, l-użu ta' materja prima li tiġi minn azjendi tat-trobbija tal-ħnieżer tqal li għandhom il-karatteristiċi tat-tnissil ġenealoġiku Taljan, mitmugħa prodotti veġetali tipiċi miż-żona kkonċernata. Il-"Pancetta di Calabria" għandha għalhekk rabta sħiħa maż-żona ġeografika minħabba l-klima tar-reġjun, it-tmigħ tal-ħnieżer u l-fattur uman. It-test sħiħ tal-ispeċifikazzjoni tal-prodott jinsab fuq is-sit tal-Internet li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi wieħed imur direttament fil-paġna ewlenija tas-sit elettroniku tal-Ministeru għall-Politika Agrikola, dwar l-Ikel u l-Forestrija (www.politicheagricole.it) u jagħfas fuq "Prodotti DOP IGP" (fuq in-naħa ta' fuq tal-lemin tal-iskrin), u mbagħad fuq "Prodotti DOP IGP STG" (fil-ġenb, fuq ix-xellug tal-iskrin) u fl-aħħar fuq "Disciplinari di Produzione all'esame dell'UE". Din it-talba, li saret minn Hellenic Petroleum SA, tikkonċerna l-esplorazzjoni taż-żejt u tal-gass fil-Greċja. L-Artikolu 30 tad-Direttiva 2004/17/KE jistipula li l-aħħar Direttiva ma tapplikax meta l-attività kkonċernata tkun direttament esposta għall-kompetizzjoni fis-swieq li l-aċċess għalihom mhuwiex ristrett. L-evalwazzjoni ta' dawn il-kundizzjonijiet issir biss għall-fini tad-Direttiva 2004/17/KE u ma taffettwax l-applikazzjoni tar-regoli ta' kompetizzjoni. F'każ li tingħata eżenzjoni, l-effett tagħha jkun jiskadi fid-data tat-traspożizzjoni tad-Direttiva 2014/25/UE fil-leġiżlazzjoni nazzjonali jew, l-aktar tard, meta titħassar id-Direttiva 2004/17/KE, sakemm l-attività ta' esplorazzjoni taż-żejt u tal-gass ma tibqax koperta mid-dispożizzjonijiet tad-Direttiva 2014/25/UE; u għaldaqstant ma tkun meħtieġa l-ebda eżenzjoni. Skont l-ittra (a) tal-ewwel paragrafu tal-punt 1 tal-Anness IV tad-Direttiva 2014/25/UE, il-Kummissjoni hija permessa perjodu ta' 105 ijiem ta' xogħol biex tieħu deċiżjoni dwar din it-talba, perjodu li jibda jgħodd mill-jum ta' xogħol li hemm referenza għaliha hawn fuq. Għaldaqstant, il-perjodu jiskadi fit-8 ta' Lulju 2015.
Extracted from C_078_2015.html